CELEX: 32004L0021
Language: sl
Date: 2004-02-24 00:00:00
Title: Direktiva Komisije 2004/21/ES z dne 24. februarja 2004 o omejitvah pri trženju in uporabi azobarvil (trinajsta prilagoditev Direktive Sveta 76/769/EGS tehničnemu napredku)Besedilo velja za EGP.

Pomembno pravno obvestilo

|

32004L0021

Uradni list L 057 , 25/02/2004 str. 0004 - 0005

		Direktiva Komisije 2004/21/ESz dne 24. februarja 2004o omejitvah pri trženju in uporabi "azobarvil" (trinajsta prilagoditev Direktive Sveta 76/769/EGS tehničnemu napredku)(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive 2002/61/ES [1] Evropskega parlamenta in Sveta z dne 19. julija 2002 o devetnajsti spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov (azobarvila), in zlasti člena 2 Direktive,ob upoštevanju naslednjega:(1) V skladu z Direktivo 2002/61/ES o devetnajsti spremembi Direktive Sveta 76/769/EGS [2] z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov se nekatera azobarvila ne bi smela uporabljati pri tekstilijah ali usnjenih izdelkih. Navedene tekstilije ali usnjeni izdelki se ne smejo dajati na trg, če ne izpolnjujejo zahtev iz navedene direktive.(2) Člen 2 Direktive 2002/61/ES zahteva sprejetje preskusnih metod za uporabo točke 43 Priloge I k Direktivi 76/769/EGS.(3) Evropski odbor za standardizacijo (CEN) je razvil preskusne metode, ki jih je treba uporabljati za tekstilne in usnjene izdelke v skladu z uporabo točke 43 Priloge I k Direktivi 76/769/EGS.(4) To direktivo je treba uporabljati brez poseganja v zakonodajo Skupnosti, ki določa minimalne zahteve za zaščito delavcev, zlasti Direktivo Sveta 89/391/EGS z dne 12. junija 1989 o uvajanju ukrepov za spodbujanje izboljšanja varnosti in zdravja delavcev pri delu [3] in Direktivo Sveta 90/394/EGS z dne 28. junija 1990 o varstvu delavcev pred tveganji zaradi izpostavljenosti rakotvornim snovem pri delu (šesta posebna direktiva v skladu s členom 16(1) Direktive 89/391/EGS [4].(5) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju z nevarnimi snovmi in pripravki –SPREJELA NASLEDNJO DIREKTIVO:Člen 1Priloga I k Direktivi 76/769/EGS se spremeni, kakor je navedeno v Prilogi k tej direktivi.Člen 21. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2004. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.Člen 3Ta direktiva začne veljati 20. dan po objavi v Uradnem listu Evropske unije.Člen 4Ta direktiva je naslovljena na države članice.V Bruslju, 24. februarja 2004Za KomisijoErkki LiikanenČlan Komisije[1] UL L 243, 11.9.2002, str. 15.[2] UL L 262, 27.9.1976, str. 201. Direktiva, nazadnje spremenjena z Direktivo 2003/53/ES Evropskega parlamenta in Sveta (UL L 178, 17.7.2003, str. 24).[3] UL L 183, 29.6.1989, str. 1. Direktiva, spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).[4] UL L 196, 26.7.1990, str. 1. Direktiva, nazadnje spremenjena z Direktivo 1999/38/ES (UL 138, 1.6.1999, str. 66).--------------------------------------------------PRILOGAPriloga I k Direktivi 76/769/EGS se spremeni:1. V točki 43 azobarvila, se točka 1 v drugem stolpcu nadomesti z:"1. Azobarvil, ki z redukcijsko cepitvijo ene ali več azo skupin lahko sprostijo enega ali več aromatskih aminov, uvrščenih na seznam v Dodatku, v koncentracijah, ki jih je mogoče zaznati, to je nad 30 ppm v končnih izdelkih ali njihovih barvanih delih – skladno s preskusno metodo iz navedenega Dodatka, se ne sme uporabljati za tekstilne ali usnjene izdelke, ki lahko pridejo v neposreden in podaljšan stik s človeško kožo ali ustno votlino, kakor so:- oblačila, posteljnina, brisače, lasni vložki, lasulje, klobuki, plenice in drugi higienski izdelki, spalne vreče,- obutev, rokavice, pasovi zapestnih ur, ročne torbice, denarnice/listnice, aktovke, prevleke za stole, denarnice, ki se jih nosi okoli vratu,- tekstilne ali usnjene igrače in igrače, katerih del so tekstilna ali usnjena oblačila,- preja ali tkanine, predvidene za uporabo končnega potrošnika."2. V točki 43 Dodatka se doda:"Seznam preskusnih metodEvropska organizacija za standarizacijo [1] | Referenca in naslov standarda | Referenčni dokument | Referenca nadomeščenega standarda |CEN | Usnje – Kemijski preskusi – Določitev nekaterih azobarvil v barvanem usnju | CEN ISO/TS 17234:2003 | JE NI |CEN | Tekstilije – Metode določanja nekaterih aromatskih aminov, pridobljenih iz azobarvil – del 1: Odkrivanje uporabe nekaterih azobarvil z ekstrakcijo vlaken | EN 14362-1:2003 | JE NI |CEN | Tekstilije – Metode določanja nekaterih aromatskih aminov, pridobljenih iz azobarvil – del 1: Odkrivanje uporabe nekaterih azobarvil z ekstrakcijo vlaken | EN 14362-2:2003 | JE NI |[1] "ESO: Evropske organizacije za standardizacijo:- "CEN: rue de Stassart 36, B-1050 Bruxelles; tel. (32-2) 550 08 11, fax: (32-2) 550 08 19. http://www.cenorm.be- "CENELEC: rue de Stassart 35, B-1050 Bruxelles; tel. (32-2) 519 68 71, fax: (32-2) 519 69 19. http://www.cenelec.org- "ETSI: 650, route des Lucioles, F-06921 Sophia Antipolis; tel. (33) 492 94 42 00, fax: (33) 493 65 47 16. http://www.etsi.org"--------------------------------------------------